b'\n_START_ARTICLE_\nKirovin stadion\n_START_PARAGRAPH_\nKirovin stadion oli Pietarin Ristisaarella sijainnut, bolsevikkijohtaja Sergei Kirovin mukaan nimetty yleisurheilu- ja jalkapallostadion. _NEWLINE_Stadionin rakentaminen aloitettiin vuonna 1932 ja se otettiin k\xc3\xa4ytt\xc3\xb6\xc3\xb6n vuonna 1950. Stadionin suunnitteli arkkitehti Aleksandr Nikolski. Alun perin katsojakapasiteetiksi oli suunniteltu 100 000, mutta sittemmin istumapaikkojen m\xc3\xa4\xc3\xa4r\xc3\xa4ksi tuli 80 000. Kirovin stadion toimi jalkapallojoukkue Zenitin kotistadionina aina vuoteen 1989 saakka sek\xc3\xa4 vuonna 1992. 1970-luvulla stadionilla tehtiin laajamittaiset uudistusty\xc3\xb6t arkkitehti A. Pribulskin johdolla. Stadion is\xc3\xa4nn\xc3\xb6i vuoden 1994 hyv\xc3\xa4n tahdon kisoja._NEWLINE_Vuonna 2005 stadion katsottiin turvattomaksi, jolloin se p\xc3\xa4\xc3\xa4tettiin purkaa ja rakentaa tilalle nykyisin Petrovski-stadionilla pelaavalle Zenitille uusi 60 000-paikkainen kotikentt\xc3\xa4.'